
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 207 

5 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

"Τροποποίηση της 2/4248/0004/24.1.2001 (ΦΕΚ 69/τ. Β7 


29.1.2001) Υπουργικής απόφασης περί κατανομής 
αρμοδιοτήτων των Διευθύνσεων α) Προγραμματι¬ 
σμού και Ελέγχων και β) Μελετών και Αξιολόγησης, 
του Υπουργείου Οικονομίας και Οικονομικών (Γενικό 

Λογιστήριο του Κράτους)". 1 

Καθορισμός παράβολου για προσδιορισμό της φορο¬ 
λογητέας αξίας για την επιβολή του τέλους ταξινό¬ 
μησης μεταχειρισμένων επιβατικών αυτοκινήτων με 

βάση την εμπορική τους αξία". 2 

Προσδιορισμός των στοιχείων για την εκτίμηση της 
πραγματικής κατάστασης των μεταχειρισμένων επι¬ 
βατικών αυτοκινήτων από τις επιτροπές εμπειρο¬ 
γνωμόνων της παραγράφου 5 του άρθρου 126 του 

Ν. 2960/2001". 3 

Ίδρυση και λειτουργία Καταστήματος Αδασμολογή- 
των, Αφορολογήτων και Φορολογημένων Ειδών στο 

Νέο Λιμάνι Κέρκυρας. 4 

Επέκταση του Καταστήματος Αδασμολογήτων, Αφορο¬ 
λογήτων και Φορολογημένων Ειδών στον Κρατικό 

Αερολιμένα ΚΩ «Ιπποκράτης». 5 

Προσάρτηση Οργανογράμματος του Ταμείου Διαχείρι¬ 
σης Π ιστώσεων για τη ν εκτέλεση Αρχαιολογικών Έρ¬ 
γων (Τ.Δ.Π.Ε.Α.Ε.) στον Κανονισμό Λειτουργίας του. 6 


ΑΠΟΦΑΣΕΙ Σ 

Αριθ. 2/5709/0004 (1) 

"Τροποποίηση της 2/4248/0004/24.1.2001 (ΦΕΚ 69/τ.Β'/ 

29.1.2001) Υπουργικής απόφασης περί κατανομής αρ¬ 
μοδιοτήτων των Διευθύνσεων α) Προγραμματισμού και 
Ελέγχων και β) Μελετών και Αξιολόγησης, του Υπουρ¬ 
γείου Οικονομίας και Οικονομικών (Γενικό Λογιστήριο 
του Κράτους)". 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 17 παρ. 10 του Ν.2860/2000 "Διαχείριση, 


παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις" (Α.251). 

β) Του άρθρου 23 παρ. 5του Ν.3148/2003 "Επιτροπή Λο¬ 
γιστικής Τυποποίησης και Ελέγχων, αντικατάσταση και συ¬ 
μπλήρωση των διατάξεων για τα Ιδρύματα ηλεκτρονικού 
χρήματος και άλλες διατάξεις" (Α.136). 

γ) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (Α. 137) που προστέθηκε με το άρθρο 
27του Ν.2081/92 (Α.154) καιτροποποιήθηκεμετηνπαρ.2α 
του άρθρου 1 του Ν. 2469/97 (Α.38). 

δ) Του Π.Δ 284/88 "Οργανισμόςτου Υπουργείου Οικονο¬ 
μικών" (Α.128), όπως τροποποιήθηκε με το Π.Δ. 79/90 
(Α.37). 

ε) Του Π.Δ. 37/97 "Οργάνωση - Αρμοδιότητες της Γ ενικής 
Γραμματείας Δημοσιονομικής Πολιτικής του Υπουργείου 
Οικονομικών (Α.37). 

2. Την 2/4248/0004/29.1.2001 απόφαση του Υπουργού 
Οικονομικών "Κατανομή αρμοδιοτήτων των Διευθύνσεων 
α) Προγραμματισμού και Ελέγχων και β) Μελετών και Αξιο¬ 
λόγησης, του Υπουργείου Οικονομικών (Γενικό Λογιστήριο 
του Κράτους)" (Β.69). 

3. Την με 2007892/ 461/27.5.98 κοινή υπουργική απόφα¬ 
ση "Ανάκτηση αχρεωστήτως ή παρανόμως καταβληθέντων 
ποσών από εθνικούς πόρους ή πόρους της ΕΈ. στα πλαί¬ 
σια υλοποίησης κοινοτικών πολιτικών". 

4. Του ΚΑΝ. (ΕΚ) αριθμ. 1681/94 της Επιτροπής της 11ης 
Ιουλίου 1994. 

5. Του ΚΑΝ. (ΕΚ) αριθμ. 1831/94 της Επιτροπής της 26ης 
Ιουλίου 1994. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού. 

7. Την ανάγκη ανακατανομής των αρμοδιοτήτων της Δι¬ 
εύθυνσης Προγραμματισμού και Ελέγχων και της Διεύθυν¬ 
σης Μελετών και Αξιολόγησης (άρθρο 17 Ν.2860/2000), 
του Υπουργείου Οικονομίας και Οικονομικών (Γενικό Λογι¬ 
στήριο του Κράτους), μεταξύ των Τμημάτων αυτών, απο¬ 
φασίζουμε: 

Τροποποιούμε την 2/4248/0004/24.1.2001 (ΦΕΚ 69/τ.Β'/ 

29.1.2001) όμοια απόφασή μας και κατανέμουμε τις αρμο- 
διότητεςτωνΔιευθύνσεων: α) Προγραμματισμού και Ελέγ¬ 
χων και β) Μελετών και Αξιολόγησης, του Υπουργείου Οι¬ 
κονομίας και Οικονομικών (Γενικό Λογιστήριο του Κρά¬ 
τους), μεταξύ των τμημάτων αυτών, ως ακολούθως: 
































2254 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. Διεύθυνση Προγραμματισμού και Ελέγχων 

1. Τμήμα Α'- Προγραμματισμού και Ελέγχου Προγραμ¬ 
μάτων Ευρωπαϊκού Ταμείου Περιφερειακής Ανάπτυξης 
(Ε.Τ.Π.Α.). 

α) Συγκέντρωση και μελέτη στοιχείων και πληροφοριών 
που αφορούν την έγκριση, χρηματοδότηση, παρακολού¬ 
θηση, διαχείριση, υλοποίηση και έλεγχο τωντομεακών και 
περιφερειακών επιχειρησιακών προγραμμάτων τα οποία 
συγχρηματοδοτούνται από το Ε.Τ.Π.Α., στο πλαίσιο των 
Κοινοτικών Πλαισίων Στήριξης (Κ.Π.Σ.) και ειδικότερα 
εκείνων που κρίνονται απαραίτητα για τον ορθό προγραμ¬ 
ματισμό και την αποτελεσματικότητατων ελέγχων. 

β) Διαμόρφωση προτάσεων και σχετική εισήγηση προς 
την Επιτροπή Δημοσιονομικού Ελέγχου (Ε.Δ.ΕΛ.) για τον 
προγραμματισμό των τακτικών ελέγχων που αφορούν τα 
συγχρηματοδοτούμενα από το Ε.Τ.Π.Α. προγράμματα. 

γ) Υλοποίηση του εγκεκριμένου από την Ε.Δ.ΕΛ. προ¬ 
γράμματος τακτικών ελέγχων των παραπάνω προγραμ¬ 
μάτων, καθώς και των έκτακτων ελέγχων που αποφασίζο- 
νται από την Ε.Δ. ΕΛ. και επίσης αφορούν τα επιχειρησιακά 
προγράμματα που συγχρηματοδοτούνται από το Ε.Τ.Π.Α. 

δ) Εισήγηση προς τον Υπουργό Οικονομίας και Οικονο¬ 
μικών και σύνταξη σχεδίων για την έκδοση των αποφάσε¬ 
ων συγκρότησης ομάδων για τη διενέργεια των ελέγχων. 

ε) Διενέργεια ελέγχων στα συστήματα διαχείρισης και 
ελέγχου της Διαχειριστικής Αρχής του Κ.Π.Σ., της Αρχής 
Πληρωμής, των Ειδικών Υπηρεσιών Διαχείρισης των Επι¬ 
χειρησιακών Προγραμμάτων, των ενδιάμεσων φορέων και 
των τελικών δικαιούχων. 

στ) Διενέργεια ελέγχων στις πράξεις που έχουν ενταχθεί 
στα τομεακά και περιφερειακά επιχειρησιακά προγράμ¬ 
ματα των Κ.Π.Σ. που συγχρηματοδοτούνται από το 
Ε.Τ.Π.Α., εκτελούνται από τους τελικούς δικαιούχους και 
υλοποιούνται από τους αναδόχους / τελικούς αποδέκτες 
και λοιπούς φορείς που εμπλέκονται κατά την εκτέλεση 
των πράξεων. 

ζ) Συντονισμός, καθοδήγηση και υποστήριξη των ελε¬ 
γκτικών ομάδων για τη διενέργεια των ελέγχων. 

η) Παραλαβή της έκθεσης αποτελεσμάτων ελέγχου που 
συντάσσεται από κάθε ελεγκτική ομάδα, των συνοδευτι¬ 
κών αυτής εγγράφων και του σχετικού αποδεικτικού υλι¬ 
κού. 

θ) Έλεγχος πληρότητας της έκθεσης με τα αποτελέ¬ 
σματα ελέγχου, ως προς την ικανοποίηση τήρησης των 
εξής προϋποθέσεων: 

• Η σύνταξη αυτής να τηρεί τις κατευθύνσεις του εγκε¬ 
κριμένου απάτην Ε.Δ.ΕΛ. υποδείγματος. 

• Το περιεχόμενό της να είναι σαφές και κατανοητό. 

• Οι διαπιστώσεις και συστάσεις να είναι επαρκώς τεκ¬ 
μηριωμένες, σύμφωνα με τα ευρήματα του ελέγχου, χω¬ 
ρίς όμως ο έλεγχος πληρότητας να υπεισέρχεται σ’ αυτά. 

ι) Θεώρηση της έκθεσης και σχετική εισήγηση για το πε¬ 
ριεχόμενο αυτής στην Ε.Δ.ΕΛ.. 

ια) Καταχώρηση των στοιχείων που αφορούν την πορεία 
υλοποίησης και τα αποτελέσματα των ελέγχων στη βάση 
δεδομένων της Ε.Δ.ΕΛ.. 

ιβ) Προετοιμασία των ελέγχων που διενεργούνται στην 
Ε.Δ.ΕΛ. από τις υπηρεσίες της Ευρωπαϊκής Επιτροπής και 
του Ευρωπαϊκού Ελεγκτικού Συνεδρίου. 

ιγ) Συντονισμός των ενεργειών των αρμόδιων φορέων 
για την ομαλή διεξαγωγή των ελέγχων της Ευρωπαϊκής 
Επιτροπής στα προγράμματα που συγχρηματοδοτούνται 
από το Ε.Τ.Π.Α.. 


ιδ) Συγκέντρωση και εξέταση των αντιρρήσεων των φο¬ 
ρέων και φυσικών προσώπων σε βάρος των οποίων έχει γί¬ 
νει πρόταση καταλογισμού. 

2. Τμήμα Β' - Προγραμματισμού και Ελέγχου Προγραμ¬ 
μάτων Ευρωπαϊκού Γεωργικού Ταμείου Προσανατολι¬ 
σμού και Εγγυήσεων (Ε.Γ.Τ.Π.Ε.) - Τμήμα Προσανατολι¬ 
σμού και του Χρηματοδοτικού Μέσου Προσανατολισμού 
Αλιείας (X.Μ.Π,Α.). 

α) Συγκέντρωση και μελέτη στοιχείων και πληροφοριών 
που αφορούν την έγκριση, χρηματοδότηση, παρακολού¬ 
θηση, διαχείριση, υλοποίηση και έλεγχο των τομεακών και 
περιφερειακών προγραμμάτων, τα οποία συγχρηματοδο- 
τούνταιαπό το Ε.Γ.Τ.Π.Ε.-Π. καιΧ.Μ.Π.Α. στο πλαίσιο των 
Κ.Π.Σ. και ειδικότερα εκείνων που κρίνονται απαραίτητα 
για τον ορθό προγραμματισμό και την αποτελεσματικότη- 
τα των ελέγχων. 

β) Οι αναφερόμενες με στοιχεία β' έως ιδ' αρμοδιότητες 
του Α' Τμήματος, ως προς τα προγράμματα που συγχρη- 
ματοδοτούνταιαπότο Ε.Γ.Τ.Π.Ε.-Π. καιΧ.Μ.Π.Α.. 

3. Τμήμα Γ - Προγραμματισμού και Ελέγχου Προγραμ¬ 
μάτων Ευρωπαϊκού Κοινωνικού Ταμείου (Ε.Κ.Τ.). 

α) Συγκέντρωση και μελέτη στοιχείων και πληροφοριών 
που αφορούν την έγκριση, χρηματοδότηση, παρακολού¬ 
θηση, διαχείριση, υλοποίηση και έλεγχο των τομεακών και 
περιφερειακών προγραμμάτων τα οποία συγχρηματοδο- 
τούνται από το Ε.Κ.Τ., στο πλαίσιο των Κ.Π.Σ. και ειδικότε¬ 
ρα εκείνων, που κρίνονται απαραίτητα για τον ορθό προ¬ 
γραμματισμό και την αποτελεσματικότητα των ελέγχων. 

β) Οι αναφερόμενες με στοιχεία β' έως και ιδ' αρμοδιό¬ 
τητες του Α' Τμήματος, ως προς τα προγράμματα που 
συγχρηματοδοτούνται από το Ε.Κ.Τ.. 

4. Τμήμα Δ' - Προγραμματισμού και Ελέγχου Προγραμ¬ 
μάτων Ταμείου Συνοχής. 

α) Συγκέντρωση και μελέτη στοιχείων και πληροφοριών 
που αφορούν την έγκριση, χρηματοδότηση, παρακολού¬ 
θηση, διαχείριση, υλοποίηση καιέλεγχοτωνεγκεκριμένων 
και συγχρηματοδοτούμενων από το Ταμείο Συνοχής έρ¬ 
γων και ειδικότερα εκείνων που κρίνονται απαραίτητα για 
τον ορθό προγραμματισμό και την αποτελεσματικότητα 
των ελέγχων. 

β) Διενέργεια ελέγχων στα συστήματα διαχείρισης και 
ελέγχου της Ειδικής Υπηρεσίας Διαχείρισης και Παρακο¬ 
λούθησης Ταμείου Συνοχής, της Αρχής Πληρωμής καιτων 
Ειδικών Υπηρεσιών Διαχείρισης των Επιχειρησιακών Προ¬ 
γραμμάτων όσον αφορά τα έργα του Ταμείου Συνοχής, 
των ενδιάμεσων φορέων και των τελικών δικαιούχων. 

γ) Οι αναφερόμενες με στοιχεία β' έως και δ' και στ' έως 
και ιδ' αρμοδιότητες του Α' Τμήματος, ως προς τα συγ¬ 
χρηματοδοτούμενα έργα από το Ταμείο Συνοχής. 

5. Τμήμα Ε' - Προγραμματισμού και Ελέγχου Προγραμ¬ 
μάτων Κοινοτικών Πρωτοβουλιών και λοιπών χρηματοδο¬ 
τικών οργάνων. 

α) Συγκέντρωση και μελέτη στοιχείων και πληροφοριών 
που αφορούν την έγκριση, χρηματοδότηση, παρακολού¬ 
θηση, διαχείριση, υλοποίηση και έλεγχο των προγραμμά¬ 
των που εντάσσονται στις Κοινοτικές Πρωτοβουλίες 
(Κ. Π.) και συγχρηματοδοτούνται από τα Διαρθρωτικά Τα- 
μεία (Ε.Τ.Π.Α., Ε.Γ.Τ.Π.Ε.-Π. και Ε.Κ.Τ.), καθώς και των 
προγραμμάτων που χρη ματοδοτούνται από τα λοιπά χρη¬ 
ματοδοτικά όργανα. 

β) Οι αναφερόμενες με στοιχεία β' έως και ιδ' αρμοδιό¬ 
τητες του Α' Τμήματος, ως προς τα προγράμματα που 
εντάσσονται στις Κοινοτικές Πρωτοβουλίες. 

γ) Γραμματειακή Υποστήριξη της Διεύθυνσης. 

Λοιπές αρμοδιότητες Διεύθυνσης 
Στις αρμοδιότητες της Διεύθυνσης περιλαμβάνονται και 
οι παρακάτω αναφερόμενες που ασκούνται από οποιοδή- 
ποτε Τμήμα με απόφαση του Προϊσταμένου αυτής: 

- Ο ετήσιος προγραμματισμός των ελέγχων της Ε.Δ.ΕΛ. 
σε συνεργασία με την Ευρωπαϊκή Επιτροπή. 

- Η εισήγηση στην Ε.Δ.ΕΛ. για τον ορισμό εκπροσώπων 
της σε εθνικά ή κοινοτικά όργανα, επιτροπές ή ομάδες ερ¬ 
γασίας για θέματα αρμοδιότητας της Δ/νσης. 

- Η καταγραφή των αναγκώντης Δ/νσης, η διαμόρφωση 
προτάσεων επί του ετήσιου προγράμματος Τεχνικής Βοή¬ 
θειας Στήριξης και η σχετική εισήγηση στη Γραμματεία 
της Ε.Δ.ΕΛ., καθώς και επιπλέον καθήκοντα ή υποχρεώ¬ 
σεις για την απρόσκοπτη λειτουργία της Διεύθυνσης. 

Β. Διεύθυνση Μελετών και Αξιολόγησης 

1. Τμήμα Α' Μελετών και Επεξεργασίας Στοιχείων και Εκ¬ 
θέσεων. 

α) Παρακολούθηση του κοινοτικού και κρατικού προϋ¬ 
πολογισμού και ιδιαίτερα του Προγράμματος Δημοσίων 
Επενδύσεων, μέσω του οποίου χρηματοδοτούνται τα επι¬ 
χειρησιακά προγράμματα του Κ.Π.Σ. για τις ανάγκες της 
Ε.Δ.ΕΛ., της Ευρωπαϊκής Επιτροπής και Ευρωπαϊκού Ελε¬ 
γκτικού Συνεδρίου. 

β) Επεξεργασία και καταχώρηση των αποτελεσμάτων 
των ελέγχων της Ε.Δ.ΕΛ. και κάθε αναγκαίου στοιχείου 
που απαιτείται για τις ετήσιες εκθέσεις. 

γ) Σύνταξη της ετήσιας έκθεσης για τα αποτελέσματα 
των ελέγχων και την αξιολόγηση των μέτρων και ενεργει¬ 
ών, που έγιναν κατά την υλοποίηση των πράξεων (άρθρο 
17 του Ν.2860/2000) και αποστολή αυτής στα αρμόδια 
Εθνικά και Κοινοτικά Όργανα και Υπηρεσίες. 

δ) Σύνταξη και εισήγηση στην Ε.Δ.ΕΛ. των ετήσιων εκ¬ 
θέσεων του άρθρου 13 του Κανονισμού 438/2001 και του 
άρθρου 12 του Κανονισμού 1386/2002 της Ευρωπαϊκής 
Επιτροπής. 

ε) Επεξεργασία και υποβολή στοιχείων στη Διεύθυνση 
Προϋπολογισμού για ένταξή τους στο κεφάλαιο της ειση¬ 
γητικής έκθεσης του Κρατικού Προϋπολογισμού και στην 
έκθεση για την πορεία των κρατικών δαπανών και των απο¬ 
τελεσμάτων των δημοσιονομικών ελέγχων, σύμφωνα με 
το άρθρο 13 του Ν.2362/95 (Α. 247). 

στ) Εξέταση κάθε είδους καταγγελιών που αφορούν 
προγράμματα συγχρηματοδοτούμενα από τα Διαρθρωτι¬ 
κά Ταμεία, το Ταμείο Συνοχής και τις Κοινοτικές Πρωτο¬ 
βουλίες. 

ζ) Επεξεργασία, σύνταξη και αποστολή στην Ευρωπαϊκή 
Υπηρεσία Καταπολέμησης της Απάτης (01_ΑΡ) των ανα¬ 
κοινώσεων απατών ή παρατυπιών, που προκύπτουν κατά 
τη διάρκεια ελέγχων της Ε.Δ.ΕΛ. για τα Διαρθρωτικά Τα¬ 
μεία, το Ταμείο Συνοχής καιτις Κοινοτικές Πρωτοβουλίες. 

η) Συγκέντρωση και διαβίβαση στην ΟΙΑΡ των ανακοινώ¬ 
σεων απατών ή παρατυπιών, που προκύπτουν κατά τη διάρ¬ 
κεια ελέγχων των λοιπών εθνικών ελεγκτικών οργάνων. 

θ) Μελέτη και διαμόρφωση πρότασης στρατηγικής 
ελέγχωντης Ε.Δ.ΕΛ.. 

ι) Διαμόρφωση θέσεων σχετικά με κανονισμούς, οδη¬ 
γίες, αποφάσεις και λοιπά επίσημα έγγραφα της Ευρω¬ 
παϊκής Επιτροπής, καθώς και με σχέδια νόμων, προεδρι¬ 
κών διαταγμάτων και υπουργικών αποφάσεων. 

ια) Διαμόρφωση προτάσεων για τον ετήσιο προϋπολογι¬ 
σμό της Διεύθυνσης και αποστολή αυτών στην αρμόδια 
υπηρεσία του Γ.Λ.Κράτους. 


ιβ) Καταγραφή αναγκών και διαμόρφωση προτάσεων 
της Διεύθυνσης για το ετήσιο πρόγραμμα Τεχνικής Βοή¬ 
θειας Στήριξης και υποβολή αυτού στη Γ ραμματεία της 
Ε.Δ.ΕΛ.. 

ιγ) Εξέταση θεμάτων νομικής φύσεως τα οποία ανακύ¬ 
πτουν κατά την εξέταση καταγγελιών, την επεξεργασία 
των ανακοινώσεων των απατών και παρατυπιών και τη δια¬ 
μόρφωση θέσεων επί των κανονισμών, νόμων, προεδρι¬ 
κών διαταγμάτων, υπουργικών αποφάσεων, καθώς και 
λοιπών επίσημων εγγράφων της Ευρωπαϊκής Επιτροπής. 

ιδ) Καταχώρηση στο Ο.Π.Σ. των ευρημάτων των ελέγ¬ 
χων των κοινοτικών ελεγκτικών οργάνων και παρακολού¬ 
θηση των εκθέσεων ελέγχου και της σχετικής αλληλογρα¬ 
φίας για παρεμβάσεις που αφορούν το Ταμείο Συνοχής 
καιτις Κοινοτικές Πρωτοβουλίες, 
ιε) Γραμματειακή υποστήριξη της Διεύθυνσης. 

2. Τμήμα Β' - Σύνταξης και Εφαρμογής Ελεγκτικών Προ¬ 
τύπων και Επικοινωνίας. 

α) Μελέτη, ανάπτυξη και επικαιροποίηση της μεθοδολο¬ 
γίας και των ελεγκτικών προτύπων για τις ανάγκες του 
ελέγχου των συστημάτων διαχείρισης και ελέγχου των 
Διαχειριστικών Αρχών και της Αρχής Πληρωμής, ενδιάμε¬ 
σων φορέων και των τελικών δικαιούχων. 

β) Εκπόνηση εγχειριδίων ελέγχου για το δημοσιονομικό 
έλεγχο των συγχρηματοδοτούμενών προγραμμάτων. 

γ) Σχεδιασμός ερωτηματολογίου για τη λήψη και κατα¬ 
γραφή πληροφοριών πριν και κατά τη διάρκεια διεξαγω¬ 
γής του ελέγχου. 

δ) Σχεδιασμός και επικαιροποίηση του τυποποιημένου 
υποδείγματος έκθεσης, στην οποία θα καταγράφονται τα 
αποτελέσματα του ελέγχου. 

ε) Αποστολή των εγκεκριμένων από την Ε.Δ.ΕΛ. εκθέσε¬ 
ων με τα αποτελέσματα των ελέγχων στους ενδιαφερομέ¬ 
νους φορείς ή φυσικά πρόσωπα. 

στ) Παρακολούθηση (ίοΙΙοννυρ) των ενεργειών που ακο¬ 
λουθούν μετά την έγκριση των αποτελεσμάτων του ελέγ¬ 
χου από την Ε.Δ.ΕΛ., σύμφωνα με τα εγκεκριμένα πρακτι¬ 
κά της. 

Συγκεκριμένα: ί) Την υλοποίηση του περιεχομένου των 
συστάσεων, ϋ) Τη διαδικασία πραγματοποίησης των δη¬ 
μοσιονομικών διορθώσεων κατά την ισχύουσα νομοθεσία 
ϋί) Τη μέριμνα για την επιστροφή στο Ελληνικό Δημόσιο 
των αχρεωστήτως καταβληθέντων ποσών, ίν) Την επικοι¬ 
νωνία με τις δικαστικές αρχές καιτις αρμόδιες υπηρεσίες 
είσπραξης εσόδων του Υπουργείου Οικονομίας και Οικο¬ 
νομικών, με σκοπό την εξασφάλιση της περιοδικής ενημέ¬ 
ρωσης για την πορεία των υποθέσεων και ν) Τη μέριμνα για 
την επιστροφή στους δικαιούχους των αχρεωστήτως ει- 
σπραχθένων ποσών. 

ζ) Παρακολούθηση των ευρημάτων των ελεγκτών της 
Ευρωπαϊκής Επιτροπής, του Ευρωπαϊκού Ελεγκτικού Συ¬ 
νεδρίου και του Ελληνικού Ελεγκτικού Συνεδρίου. 

η) Παρακολούθηση των δημοσιονομικών διορθώσεων 
που επιβάλλονται μετά από ελέγχους των λοιπών εθνικών 
και κοινοτικών οργάνων μέσω του Ολοκληρωμένου Πλη¬ 
ροφοριακού Συστήματος (Ο.Π.Σ.). 

θ) Παρακολούθηση της πορείας ανάκτησης των αχρεω¬ 
στήτως ή παρανόμως καταβληθέντων ποσών μέσω του 
Ο.Π.Σ.. 

ι) Επικοινωνία με κάθε εμπλεκόμενη αρχή, στο πλαίσιο 
της παρακολούθησης των αποτελεσμάτων ελέγχου προ¬ 
γραμμάτων που συγχρηματοδοτούνται από τον Κοινοτικό 
Προϋπολογισμό. 




2256 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ια) Παροχή οδηγιών προς τους εμπλεκόμενους στην 
υλοποίηση και τον έλεγχο προγραμμάτων που συγχρη- 
ματοδοτούνται από την Ευρωπαϊκή Ένωση και υποβολή 
προτάσεων, όπου απαιτείται για τη λήψη μέτρων βελτίω¬ 
σης της αποτελεσματικότητας της διαχείρισης και του 
ελέγχου των κοινοτικών και εθνικών πόρων. 

ιβ) Υποβολή προτάσεων για την διοργάνωση σεμινα¬ 
ρίων και εκπαιδευτικών προγραμμάτων. 

ιγ) Εισήγηση στην Ε.Δ.ΕΛ. για τον ορισμό εκπροσώπων 
της στα κοινοτικά όργανα, επιτροπές ή ομάδες εργασίας 
για θέματα αρμοδιότητας της Διεύθυνσης. 

ιδ) Εξέταση θεμάτων νομικής (ρύσεως που ανακύπτουν 
κατά την εφαρμογή των δημοσιονομικών διορθώσεων και 
ανάκτησης των αχρεωστήτως καταβληθέντων ποσών. 

ιε) Καταχώρηση στο Ο.Π.Σ. των ευρημάτων των ελέγ¬ 
χων των κοινοτικών ελεγκτικών οργάνων και παρακολού¬ 
θηση των εκθέσεων ελέγχου και της σχετικής αλληλο¬ 
γραφίας, για παρεμβάσεις που αφορούν τα Περιφερεια¬ 
κά Επιχειρησιακά Προγράμματα. 

ιστ) Σύνταξη πράξεων καταλογισμού ποσών που κατα¬ 
βλήθηκαν αχρεώστητα και υποβολή τους στην Ε.Δ.ΕΛ.. 

3. Τμήμα Γ - Αξιολόγησης και Πιστοποίησης Δαπανών 
α) Μελέτη και αξιολόγηση των αποτελεσμάτων των ελέγ¬ 
χων που πραγματοποιήθηκαν από τις εθνικές ελεγκτικές 
υπηρεσίες, την Ευρωπαϊκή Επιτροπή, το Ευρωπαϊκό Ελε¬ 
γκτικό Συνέδριο και το Ελληνικό Ελεγκτικό Συνέδριο. 

β) Μελέτη και αξιολόγηση των παραλείψεων, απατών 
και παρατυπιών που έχουν διαπιστωθεί και καταγραφεί 
κατά τη διενέργεια των ελέγχων και των μέτρων που 
έχουν ληφθεί ή απαιτούνται να ληφθούν, προκειμένου να 
πραγματοποιηθούν οι αναγκαίες διορθώσεις. 

γ) Μελέτη και αξιολόγηση των συστημάτων διαχείρισης 
και ελέγχου των εθνικών υπηρεσιών που εμπλέκονται 
στην υλοποίηση, παρακολούθηση και έλεγχο των συγ- 
χρηματοδοτούμενών προγραμμάτων. 

δ) Επεξεργασία των πορισμάτων των εκθέσεων και κά¬ 
θε αναγκαίου στοιχείου και πληροφορίας που είναι κατα- 
χωρημένο στο Ο.Π.Σ., για τη σύνταξη και υποβολή στην 
Ε.Δ.ΕΛ., για έγκριση των δηλώσεων του αρ. 15 του Κανο¬ 
νισμού 438/2001 και του αρ. 12 του Κανονισμού 1164/94, 
της Ευρωπαϊκής Επιτροπής όπως τροποποιήθηκε και 
ισχύει σήμερα για το Ταμείο Συνοχής. Αποστολή των δη¬ 
λώσεων αυτών στην Ευρωπαϊκή Επιτροπή. 

ε) Συγκέντρωση των αναγκαίων στοιχείων που αφορούν 
την υλοποίηση των προγραμμάτων που συγχρηματοδο- 
τούνται από τα Διαρθρωτικά Ταμεία, το Ταμείο Συνοχής 
και τις Κοινοτικές Πρωτοβουλίες στα συστήματα διαχεί¬ 
ρισης και ελέγχου, καθώς και τις διαδρομές ελέγχου. Δια¬ 
βίβαση αυτών στη Διεύθυνση Δημοσιονομικών Σχέσεων 
με την Ευρωπαϊκή Ένωση (Δ41), προκειμένου να αποτε- 
λέσουν τμήμα της έκθεσης του άρθρου 280 της Ενοποιη¬ 
μένης Συνθήκης για την Ευρωπαϊκή Ένωση. 

στ) Εισήγηση στον Υπουργό Οικονομίας και Οικονομι¬ 
κών για την έκδοση εγκυκλίων και οδηγιών προς τους αρ¬ 
μόδιους ιδιωτικούς και δημόσιους φορείς και πρόσωπα, 
αναφορικά με μέτρα πρόληψης κατά των παραλείψεων, 
απατών ή παρατυπιών, που διαπιστώνονται κατά τη δια¬ 
χείριση των εθνικών και κοινοτικών πόρων. 

ζ) Συμπλήρωση των φύλλων αξιολόγησης των συστη¬ 
μάτων διαχείρισης και ελέγχου, καθώς και καταχώρισή 
τους στο Ο.Π.Σ.. 

η) Καταχώρηση στο Ο.Π.Σ. των ευρημάτων των ελέγ- 
χωντης Ε.Δ.ΕΛ., τα οποία έχουν καταγραφεί στα εγκεκρι¬ 


μένα φύλλα αποτύπωσης των αποτελεσμάτων των ελέγ¬ 
χων και της αξιολόγησης συστημάτων για τις ανάγκες της 
ανάλυσης κινδύνου και τα οποία έχουν διαβιβαστεί στη 
Διεύθυνση μετά την έγκρισή τους απάτην Ε.Δ.ΕΛ.. 

θ) Εξέταση θεμάτων νομικής φύσεως που ανακύπτουν 
κατά τη σύνταξη και υποβολή των δηλώσεων του αρ. 15 του 
Κανονισμού 438/2001 και του αρ. 12 του Κανονισμού 
1164/94της Ευρωπαϊκής Επιτροπής για το Ταμείο Συνοχής. 

ι) Καταχώρηση στο Ο.Π.Σ. τωνευρημάτωντων ελέγχων 
των κοινοτικών ελεγκτικών οργάνων και παρακολούθηση 
των εκθέσεων ελέγχου και της σχετικής αλληλογραφίας, 
για παρεμβάσεις που αφορούν τα Τομεακά Επιχειρησια¬ 
κά Προγράμματα. 

ια) Καταχώρηση στο Ο.Π.Σ. των ευρημάτων των ελέγ¬ 
χων των κοινοτικών ελεγκτικών οργάνων και παρακολού¬ 
θηση των εκθέσεων ελέγχου και της σχετικής αλληλο¬ 
γραφίας, για παρεμβάσεις που αφορούν τα Τομεακά Επι¬ 
χειρησιακά Προγράμματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2004 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ.Φ.111/49 (2) 

Καθορισμός παράβολου για προσδιορισμό της φορολο¬ 
γητέας αξίας για την επιβολή του τέλους ταξινόμησης 
μεταχειρισμένων επιβατικών αυτοκινήτων με βάση την 
εμπορική τους αξία" 

ΟΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Της παραγράφου 5 του άρθρου 126 του Ν. 2960/01 
(ΦΕΚ 265/Α') όπως προστέθηκαν με τη παράγραφο 7 του 
άρθρου 27 του Ν. 3156/2003 "Ομολογιακά δάνεια, τιτλο- 
ποίηση απαιτήσεων και απαιτήσεων από ακίνητα και άλ¬ 
λες διατάξεις" (ΦΕΚ 157/Α')" με τις οποίες καθιερώνεται 
παράβολο για τον προσδιορισμό του τέλους ταξινόμησης 
με βάση τη φορολογητέα αξία που διαμορφώνεται μετά 
από εκτίμηση της πραγματικής κατάστασης του μεταχει¬ 
ρισμένου επιβατικού αυτοκινήτου. 

2. Του άρθρου 31 του Ν. 1473/84" Μεταρρυθμίσεις στην 
άμεση και έμμεση φορολογία και άλλες διατάξεις" (ΦΕΚ 
127/Α') μετις οποίες παρέχεται η ευχέρεια όπως με κοινές 
αποφάσεις του Υπουργού των Οικονομικών και του κατά 
περίπτωση αρμόδιου Υπουργού αναπροσαρμόζονται ή 
καταργούνται παράβολα που έχουν επιβληθεί ή επιβάλ¬ 
λονται υπέρ του Δημοσίου ή τρίτων. 

3. Την 1065956/863/Α0006/2003 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών για τον καθορισμό αρμοδιοτήτων των Υφυπουρ¬ 
γών Οικονομίας και Οικονομικών. 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ορίζουμε σε τριακόσια (300) ΕΥΡΩ το ποσό του πα¬ 
ράβολου για την υπαγωγή περιπτώσεων μεταχειρισμέ¬ 
νων επιβατικών αυτοκινήτων στις ρυθμίσεις της παρ. 5 
του άρθρου 126του Ν. 2960/01. 

2. Η απόφαση αυτή, που ισχύει από 1 Ιανουάριου 2004, 
να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 2004 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-Φ- 

Αριθ. Φ. 112/50 (3) 

Προσδιορισμός των στοιχείων για την εκτίμηση της πραγ¬ 
ματικής κατάστασης των μεταχειρισμένων επιβατικών 
αυτοκινήτων από τις επιτροπές εμπειρογνωμόνων της 
παραγράφου 5του άρθρου 126του Ν. 2960/2001". 

ΟΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπ'όψη: 

1. Τις διατάξεις των άρθρων 120 και επόμενα των Ν. 
2960/2001 "Εθνικός Τελωνειακός Κώδικας" (ΦΕΚ265/Α722- 
1-2001) και ειδικότερα του άρθρου 126 σχετικά με τη δια¬ 
μόρφωση της φορολογητέας αξίας για την επιβολή του τέ¬ 
λους ταξινόμησης των επιβατικών αυτοκινήτων. 

2. Τις διατάξεις της παραγράφου 5 του άρθρου 126 του 
ιδίου ως άνω νόμου όπως προστέθηκαν με την παράγραφο 
7 του άρθρου 27 του Ν. 3156/2003 "Ομολογιακά δάνεια, τιτ- 
λοποίηση απαιτήσεων από ακίνητα και άλλες διατάξεις" 
(ΦΕΚ157/Α') με τις οποίες εξουσιοδοτείται ο Υπουργός Οι¬ 
κονομίας και Οικονομικών για τον προσδιορισμό των στοι¬ 
χείων που λαμβάνεται υπ'όψη από τις Επιτροπές εμπειρο- 
γνωμόνωνπου προβλέπονται απότις ίδιες ως άνω διατάξεις 
για την εκτίμηση της πραγματικής κατάστασης των μετα¬ 
χειρισμένων επιβατικών αυτοκινήτων καθώς και κάθε λε¬ 
πτομέρεια για την εφαρμογή τους. 

3. Την 1065956/863/Α0006/2003 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών για την ανάθεση αρμοδιοτήτων των Υφυπουρ¬ 
γών Οικονομίας και Οικονομικών. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

1. Ο κάτοχος μεταχειρισμένου επιβατικού αυτοκινήτου 
που ζητά τον υπολογισμό του Τέλους Ταξινόμησης σύμ¬ 
φωνα με τις διατάξεις της παραγράφου 5 του άρθρου 126 
του Ν. 2960/2001, όπως αυτή προστέθηκε με τις διατά¬ 
ξεις της παραγράφου 7 του άρθρου 27 του Ν. 3156/2003 
(ΦΕΚ157/Α') υποβάλλει στην αρμόδια για τον τελωνισμό 
του αυτοκινήτου Τελωνειακή Αρχή αίτηση συνοδευόμενη 
με το παράβολο που προβλέπεται από την αριθμ Φ. 111/ 
49/27-1 -2004 Α.Υ.Ο. 

2. Η αρμόδιαΤελωνειακή Αρχήτο αργότερο εντός δύο (2) 
εργάσιμων ημερών από της ημέρας υποβολής της αίτησης 
διαβιβάζει στην οικεία Τελωνειακή Περιφέρεια αντίγραφο 
της αίτησης , της Δήλωσης Ειδικού Φόρου Κατανάλωσης, 
της άδειας κυκλοφορίας, του τιμολογίου αγοράς και τυχόν 
άλλα έγγραφα που κρίνονται απαραίτητα για την εξακρίβω¬ 
ση της ταυτότητας και την εκτίμηση της πραγματικής κατά¬ 
στασης του αυτοκινήτου από την αρμόδια Επιτροπή Εμπει¬ 
ρογνωμόνων που συγκροτείται στην έδρα της. 

Άρθρο 2 

1. Ο Προϊστάμενος της Τελωνειακής Περιφέρειας με την 
παραλαβή της αίτησης συγκροτεί άμεσα την Επιτροπή που 
προβλέπεται από τις προαναφερθείσες διατάξεις για την 
εξέταση της πραγματικής κατάστασης του εν λόγω αυτοκι¬ 
νήτου. 


2. Το αυτοκίνητο με μέριμνα και ευθύνη του ενδιαφερο¬ 
μένου μεταφέρεται στην έδρα της Τελωνειακής Περιφέ¬ 
ρειας για την διενέργεια της πραγματογνωμοσύνης. 

3. Για την εκτίμηση της πραγματικής κατάστασης του 
αυτοκινήτου η Επιτροπή: 

α)- Επιβεβαιώνει τη συμφωνία των στοιχείων αναγνώρι¬ 
σης του οχήματος και ειδικότερα τη μάρκα, το μοντέλο, 
τοντύποτου συστήματος κίνησηςτου οχήματος, τον αριθ¬ 
μό του πλαισίου και το μοντέλο του κινητήρα με τα στοι¬ 
χεία εκείνα που αναγράφονται στα αντίστοιχα έγγραφα 
του οχήματος. 

β)- Αναλύει την μηχανική κατάσταση του οχήματος με 
τον έλεγχο του αμαξώματος, του κινητήρα, της μπατα¬ 
ρίας, του ηλεκτρικού συστήματος, της κατάστασης των 
ελαστικών και αξιολογεί την αντίστοιχη λειτουργία τους 
,ενώ σε ό,τι αφορά την εξωτερική εμφάνιση του οχήματος, 
πρέπει να ελέγχει τον τύπο και την κατάσταση της βαφής. 

γ) Ελέγχει την γενική κατάστασητου οχήματος από άπο¬ 
ψη χρησιμοποίησης και συντήρησήςτου,τηνποιότητατης 
ταπετσαρίας και γενικά του εσωτερικού της καμπίνας, τον 
αριθμό χιλιομέτρων που αναφέρεται στον μετρητή (κο¬ 
ντέρ), την κατάσταση των ζωνών ασφαλείας και την ποιό¬ 
τητα των εγκατεστημένων στο εν λόγω όχημα αξεσουάρ 
και ειδικότερα του συστήματος κλιματισμού, του ραδιο- 
φώνου, υπολογιστή, των ζαντών από ελαφρά κράματα, 
των αερόσακκων, του αντικλεπτικού συναγερμού, της 
ανοιγόμενης οροφής, των αυτομάτων ταχυτήτων, των συ¬ 
στημάτων πέδησης ΑΒδ,ΕΒν,του τύπου μετάδοσης 
ισχύος Ε03,Α3Β,Ε3Ρ και άλλων αξεσουάρ τα οποία είναι 
σημαντικά για τον καθορισμό της εμπορικής αξίας του συ¬ 
γκεκριμένου οχήματος. 

4. Η Επιτροπή συντάσσει σχετικό πρακτικό πραγματο¬ 
γνωμοσύνης που υποβάλλει στον Προϊστάμενο της Τελω- 
νειακής Περιφέρειας. 

Άρθρο 3 

1.0 Προϊστάμενος της Τελωνειακής Περιφέρειας διαβι¬ 
βάζει άμεσα το πρακτικό πραγματογνωμοσύνης και ολό¬ 
κληρο το φάκελο μετά στοιχεία του προς τελωνισμού αυ¬ 
τοκινήτου στη Διεύθυνση Ειδικών Φόρων Κατανάλωσης 
του Υπουργείου για τον προσδιορισμό της φορολογητέας 
αξίας του εν λόγω αυτοκινήτου από την Επιτροπή της πα¬ 
ραγράφου 4του άρθρου 126του Ν.2960/2001. 

2. Ο Προϊστάμενος της Διεύθυνσης Ειδικών Φόρων Κα¬ 
τανάλωσης υποχρεούται να συγκαλεί την Επιτροπή του¬ 
λάχιστον μια φορά το μήνα για την εξέταση των φακέλων 
που έχουν υποβληθεί στην Επιτροπή για τον προσδιορι¬ 
σμό της φορολογητέας αξίας των αντιστοίχων αυτοκινή¬ 
των. 

3. Οι αποφάσεις της Επιτροπής κοινοποιούνται άμεσα 
στις αρμόδιες για τον τελωνισμό των αυτοκινήτων Τελω¬ 
νειακός Αρχές για τον επανυπολογισμό του Τέλους Ταξι¬ 
νόμησης και έκδοση των πιστοποιητικών ταξινόμησης των 
αυτοκινήτων. 

Άρθρο 4 

Η ισχύς της Απόφασης αυτής αρχίζει από 1 ης Ιανουάρι¬ 
ου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2004 

ΟΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ.11/2/ΒΟ019 (4) 

Ίδρυση και λειτουργία Καταστήματος Αδασμολόγητων, 
Αφορολογήτων και Φορολογημένων Ειδών στο Νέο 
Λιμάνι Κέρκυρας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 27 του Νόμου 827/78 «περί 
ρυθμίσεως δασμολογικών θεμάτων και άλλωντινών δια¬ 
τάξεων» (Φ. Ε. Κ1 941Α1 18-11-1978). 

2. Τις διατάξεις της παραγράφου 4 του άρθρου 120 
του Νόμου 2533/11-11-1997 «χρηματιστηριακή αγορά 
παραγώγων και άλλες διατάξεις» (Φ.Ε.Κ 228/Α/11-11- 
1997). 

3. Τις διατάξεις του άρθρου 17του Π.Δ 86/79 «περίσυ- 
στάσεως ιδιορρύθμου Ανωνύμου Εταιρείας δια την εκ¬ 
μετάλλευση καταστημάτων πωλήσεως αφορολόγητων 
και αδασμολόγητων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτε¬ 
ρικού» (Φ. Ε. Κ 17/Α/31-1-1979). 

4. Τα 2143/25-5-2000 και 2325/7-6-2000 έγγραφα της 
Α.Ε «Καταστήματα Αφορολογήτων Ειδών» με τα οποία 
ζητά την λειτουργία Καταστήματος Αφορολογήτων Ει¬ 
δών στο Νέο Λιμάνι Κέρκυρας. 

5. Το 7701/8-12-2003 έγγραφο του Τελωνείου Κέρκυ¬ 
ρας, με το οποίο μας υποβάλλει και το από 8-Δεκεμβρί- 
ου-2003 Πρακτικό της συσταθείσας γνωμοδοτικής Επι¬ 
τροπής της παραγράφου 2 του άρθρου 17 του Π.Δ 
86/79, μετά του σχετικού τοπογραφικού. 

6. Την 1065956/863/Α0006/15-7-2003 Κοινή Απόφαση 
του Πρωθυπουργού και Υπουργού Οικονομικών «Καθο¬ 
ρισμός αρμοδιοτήτων των Υφυπουργών Οικονομικών» 
(Φ.Ε.Κ 985/Β/16-7-2003), αποφασίζουμε: 

1. Εγκρίνουμε την Ίδρυση και λειτουργία Καταστήμα¬ 
τος Αδασμολόγητων. Αφορολογήτων και Φορολογημέ¬ 
νων Ειδών στο Νέο Λιμάνι Κέρκυρας, εντός του τελωνει¬ 
ακό ελεγχόμενου χώρου, στη θέση και έκταση που 
προσδιορίζεται στο τοπογραφικό διάγραμμα χώρου, 
που συνοδεύει το, από 8-12-2003 πρακτικό της Επιτρο¬ 
πής της παραγράφου 2 του άρθρου 17του Π.Δ 86/79. 

2. Το κατάστημα θα καταλαμβάνει επιφάνεια εμβαδού 
176.23 μ2 και θα βρίσκεται πάντοτε υπό τελωνειακή πα¬ 
ρακολούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρία «Καταστήματα 
Αφορολογήτων Ειδών Α.Ε». 

4. Η Εγκατάσταση και λειτουργία του καταστήματος, 
διέπεται από τις διατάξεις του Π.Δ 86/79,όπως τροπο¬ 
ποιήθηκε και ισχύει, από τις διατάξεις του άρθρου 120 
του Ν.2533/11-11-1997, από τις διατάξεις των Υπουργι¬ 
κών Αποφάσεων καθώς και τις σχετικές διαταγές, που 
ρυθμίζουν θέματα σχετικά με τον τρόπο λειτουργίας, 
ελέγχου κ.λ.π των καταστημάτων, που εκμεταλλεύεται η 
εταιρία «Καταστήματα Αφορολόγητων Ειδών Α.Ε». 

5. Η απόφαση αυτή που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα,27 Ιανουάριου 2004 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


Αριθ. Κ.22/3/Β0019 (5) 

Επέκταση του Καταστήματος Αδασμολογήτων, Αφορολο¬ 
γήτων και Φορολογημένων Ειδών στον Κρατικό Αερο¬ 
λιμένα ΚΩ «Ιπποκράτης». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Νόμου 827/78 «περί 
ρυθμίσεως δασμολογικών θεμάτων και άλλων τινών δια¬ 
τάξεων» (Φ.Ε.Κ194/Α/18-11-1978). 

2. Τις διατάξεις της παραγράφου 4 του άρθρου 120 του 
Νόμου 2533/11-11-1997 «χρηματιστηριακή αγορά παρα¬ 
γώγων και άλλες διατάξεις» (Φ.Ε.Κ 228/Α/11-11-1997). 

3. Τις διατάξεις του άρθρου 17 του Π.Δ 86/79 «περί συ¬ 
στάσεων ιδιορρύθμου Ανωνύμου Εταιρείας δια την εκμε- 
τάλλευσιν καταστημάτων πωλήσεως αφορολόγητων και 
αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου επιβατών εξωτερικού» 
(Φ.Ε.Κ 17/Α/31-1-1979). 

4. Την Τ. 1230/21/Β0019/21-3-2003 Απόφαση του 
Υπουργού Οικονομικών «Μετεγκατάσταση Καταστήμα¬ 
τος Αφορολογήτων και Φορολογημένων Ειδών στον Κρα¬ 
τικό Αερολιμένα Κω «Ιπποκράτης». 

5. Το 30/29-7-2003 έγγραφο της Α.Ε «Καταστήματα 
Αφορολογήτων Ειδών» με το οποίο ζητά την επέκταση του 
Καταστήματος Αφορολογήτων και Φορολογημένων Ει¬ 
δών στον Κρατικό Αερολιμένα ΚΩ «Ιπποκράτης». 

6. Το 3524/19-12-2003 έγγραφο του Τελωνείου Κω, με το 
οποίο μας υποβάλλει και το από 8-Δεκεμβρίου-2003 Πρα¬ 
κτικό της συσταθείσας γνωμοδοτικής Επιτροπής της πα¬ 
ραγράφου 2 του άρθρου 17 του Π.Δ 86/79, μετά του σχε¬ 
τικού τοπογραφικού. 

7. Την 1065956/863/Α0006/15-7-2003 Κοινή Απόφαση 
του Πρωθυπουργού και Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(Φ.Ε.Κ 985/Β/16-7-2003), αποφασίζουμε: 

1. Εγκρίνουμε την επέκταση του καταστήματος πωλή¬ 
σεως Αδασμοφορολόγητων Ειδών, εντός του τελωνειακό 
ελεγχόμενου χώρου, στον Κρατικό Αερολιμένα Κω Ιππο¬ 
κράτης», στη θέση και έκταση που προσδιορίζεται στο το- 
πογραφικό διάγραμμα χώρου, που συνοδεύει το. από 8- 
12-2003 πρακτικό της Επιτροπής της παραγράφου 2 του 
άρθρου 17του Π.Δ 86/79. 

2. Η επέκταση θα καταλαμβάνει επιφάνεια εμβαδού 
15,40 μ2 και θα βρίσκεται πάντοτε υπό τελωνειακή παρα¬ 
κολούθηση. 

3. Το δικαίωμα εκμετάλλευσης του καταστήματος αυτού 
ανήκει αποκλειστικά στην εταιρία «Καταστήματα Αφορο¬ 
λογήτων Ειδών Α.Ε». 

4. Η Εγκατάσταση και λειτουργία του καταστήματος, 
διέπεται από τις διατάξεις του Π.Δ 86/79, όπως τροποποι¬ 
ήθηκε και ισχύει, από τις διατάξεις του άρθρου 120 του Ν. 
2533/11-11-1997, από τις διατάξειςτων Υπουργικών Απο¬ 
φάσεων καθώς και τις σχετικές διαταγές, που ρυθμίζουν 
θέματα σχετικά με τον τρόπο λειτουργίας, ελέγχου κ.λ.π 
των καταστημάτων, που εκμεταλλεύεται η εταιρία «Κατα¬ 
στήματα Αφορολόγητων Ειδών Α.Ε». 

5. Η απόφαση αυτή που δεν συνεπάγεται δαπάνη σε βά¬ 
ρος του Κρατικού Προϋπολογισμού, να δημοσιευτεί στην 
Εφημερίδα της Κυβερνήσεως. 

Αθήνα, 27 Ιανουάριου 2004 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΥΠΠΟ/ΔΟΕΠΥ/ΤΟΠΥΝΣ/7562 (6) 

Προσάρτηση του Οργανογράμματος του Ταμείου Διαχεί¬ 
ρισης Πιστώσεων για την εκτέλεση Αρχαιολογικών Έρ¬ 
γων (Τ.Δ.Π.Ε.Α.Ε.) στον Κανονισμό Λειτουργίας του. 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Τις διατάξεις της παρ. 8 του άρθρου 4 του Ν. 2021/92 
" Ταμείο Διαχείρισης Πιστώσεων για την Εκτέλεση Αρχαι¬ 
ολογικών Έργων και άλλες διατάξεις" (ΦΕΚ Α' 36). 

2. Τις διατάξεις των παραγράφων 12 και 13 του άρθρου 
7 του Ν. 2557/97" Θεσμοί, μέτρα και δράσεις πολιτιστικής 
ανάπτυξης" (ΦΕΚ Α' 271). 

3. Τις διατάξεις της παρ. 4 του άρθρου 17 και τις παρα¬ 
γράφους 1 α, 1 β , 11 , 26α, 26β , 26γ, 27α και 27β του άρ¬ 


θρου 19 του Ν. 2947/2001 " Θέματα Ολυμπιακής Φιλοξε¬ 
νίας Έργων Ολυμπιακής Υποδομής και άλλες διατάξεις" 
(ΦΕΚ Α'228). 

4. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Συμπληρώνουμε την ΥΠ ΠΟ/ΓΝΟΣ/1373/3. 2.2003 από¬ 
φασή μας" Έγκριση Κανονισμού Λειτουργίας του Ταμεί¬ 
ου Διαχείρισης Πιστώσεων για την Εκτέλεση Αρχαιολογι¬ 
κών Έργων (Τ.Δ.Π.Ε. Α.Ε.), που δημοσιεύθηκε στο ΦΕΚ 
133/Β/7.2.2003, με το Οργανόγραμμα της Υπηρεσίας αυ¬ 
τής, το οποίο προσαρτάται στον Κανονισμό Λειτουργείας 
της και αποτελεί αναπόσπαστο τμήμα του. 


ΥΠΟΥΡΓΕΙΟ ΠΟΛΙΤΙΣΜΟΥ 
ΤΑΜΕΙΟ ΔΙΑΧΕΙΡΙΣΗΣ ΠΙΣΤΩΣΕΩΝ 
ΓΙΑ ΤΗΝ ΕΚΤΕΛΕΣΗ ΑΡΧ/ΚΩΝ 
ΕΡΓΩΝ 

ΟΡΓΑΝΟΓΡΑΜΜΑ 


















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























































